
KANEPI VALLAVOLIKOGU 

OTSUS
Kanepi                                                                                              21.10.2026 nr 1-3/

Loa andmine rahaliste kohustuste võtmiseks

Kohaliku omavalitsuse korralduse seaduse § 22 lõike 1 punkti 8 ja Kanepi Vallavolikogu 23.01.2018 määruse nr 1 „Kanepi vallavara valitsemise kord“ § 5 lõike 1 alusel, Kanepi Vallavolikogu
otsustab:
1. Lubada Kanepi Vallavalitsusel võtta rahalisi kohustusi kahe sõiduki liisimiseks kasutusrendi korras liisinguperioodiga kuni 60 kuud:
1.1. 8+1 kohaline M1 kategooria sõiduk eeldatava maksumusega 45 000 eurot;
1.2. M1 kategooria maastiku suutlikkusega 4-veoline sõiduauto eeldatava maksumusega 38 000 eurot.

2. Otsus jõustub teatavakstegemisest.

3. Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsuse teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

